1Narapii matu wettunna makkélokko: "PUWANG, sukkuru’ka lao ri alému, nasaba Musaléworika. Riyolo macai-Ko lao ri iyya, iyakiya makkekkuwangngé soroni cai-Mu.
2Tongeng, iyaro Allataala Pappassalama’ku, mateppe’ka lao ri Aléna. Dé’ umétau, saba’ Napéwatangika. Pappassalama’ku iyanaritu Allataala, untu’ Aléna umakkélong.
3Pada-pada uwai keccé’é pérennuiwi tau madekkaé, makkuwaniro mariyo-riyoko matu, nasaba ripassalama’ko ri Allataala."
4Narapii matu wettunna makkedako, "Sukkuru’no lao ri PUWANGNGE, sibawa sompai Aléna. Abbirittangngi lao ri bangsa-bangsaé arajanna sibawa sininna pangkauken-Na.
5Akkélonno untu’ PUWANGNGE, saba’ mébbui maéga anu makalallaing. Leppessanni sininna linoé méngkalingai passalenna pangkauken-Na.
6Gora-gorano éh pabbanuwana Sion, akkélonno sibawa marennu. Allataala mapaccinna Israélié malebbi tongeng, monroi ri tengnga-tengngamu."
bug_Latn bug_Latn bug_Latn bug_Latn bug_Latn bug_Latn